ming030890/wiki-yue-high-quality huggingface dataset:
香港理工大學

香港理工大學（簡稱理大；英文：The Hong Kong Polytechnic University）座落喺香港九龍紅磡暢運道同康莊道交界，鄰近紅磡海底隧道同港鐵紅磡站。面積約9.35萬平方米，約有28000名全日制同兼讀制學生。現時係「QS世界top100大學」、「泰晤士高等教育世界top100大學」及「美國新聞top100大學」。
該校以培訓專業人士為己任，由於理大前身係香港理工學院，所以老一輩嘅香港人都叫佢做理工。

歷史
香港理工大學前身係香港官立高級工業學院，喺1937年成立，舊址喺灣仔活道。喺1947年，改名做香港工業專門學院，提供全日制同埋兼讀課程。1957年，學院搬咗去紅磡現址。
1972年8月1號，香港理工學院成立，開辦技術同埋實用科目嘅文憑同埋高級文憑課程。為當時嘅中學畢業生，提供升讀兩間主流大學以外嘅出路。
1994年11月25號，「香港理工學院」正式升格為「香港理工大學」，成為香港第四間大學。1999年7月，成立專業進修學院（The School of Professional Education and Executive Development，SPEED），畀大人報讀專業進修課程，推動終身學習。2001年，成立香港專上學院（The Hong Kong Community College，HKCC），9月開始辦副學士課程。佢哋由2007年起，搬去理工學生宿舍附近嘅紅磡灣校舍以及西九龍校舍（只畀工商業副學士及專業進修學院銜接學士課程用）。
2004年1月開始第七期同埋第八期嘅校園發展計劃。2005年9月第七期發展計劃大部份已完工及開始可以用Y座，並喺2006年4月出售命名權，命名做「李兆基樓」。第八期發展計劃係喺校園以北嘅原漆咸道牲口站、何文田貨場位置，興建Z座畀建設及環境學院用，2013年落成。
2019年11月17至18號，香港反修例運動期間，差人圍攻理工大學，實彈鎮壓學生同市民，史稱「理大浴血保衛戰」。

瑣事
2002年10月2號有11,273位大學嘅師生、校友喺香港大球場一齊打破當時嘅健力士世界人浪彩虹紀錄。咁樣做除咗係為慶祝學校65週年，重為兒童癌症基金會同香港耆康老人福利會籌款。呢個紀錄後來喺2004年俾菲律賓理工大學破咗。

收生成績計算方法
理大嘅成績計算方法以香港高級程度會考為主線，其中A=5、B=4、C=3、D=2、E=1，而高級補充程度（ASL）嘅科目就要乘返0.6。例如，十三分嘅組合可以係中化同埋英語運用B，其他三科高級程度科目係CCD，而九分嘅組合可以係中化同埋英語運用C同D，其他三科高級程度科目係CDE。當然重可以有好多其他組合。

教學方向
香港理工大學辦學提供專業課程為原則，所以開辦課程嘅首要條件係學到嘅嘢可以應用落去工作入面，並且對社會作出貢獻。故此，佢開辦咗一啲比較實用嘅課程，好似設計同埋紡織及製衣等非學術型嘅科目，而且重係獨市課程。而其他比較着重應用嘅行業，好似酒店管理同埋護理學咁，收生成績更可以同其他排名比較高嘅本地大學，例如香港中文大學，有得揮。

科研發展
國家研究實驗室/中心
中國科學院與香港理工大學聯合實驗室
國家工程技術研究中心香港分中心
國家重點實驗室
大灣區聯合實驗室
香港理工大學高等研究院 (PAIR):  香港理工大學高等研究院（PAIR）是理大的中央研究平台，轄下共有十九個研究單位，匯聚逾500名資深研究員。PAIR 促進交叉學科研究，轉移知識和科技，激發交叉學科創新，並與世界頂級科研機構合作，以應對重大社會挑戰。轄下研究單位：
先進製造研究院 (RIAM)
人工智能物聯網研究院 (RIAIoT)
未來食品研究院 (RiFood)
智能可穿戴系統研究院 (RI-IWEAR)
土地及空間研究院(RILS)
光子技術研究院 (PRI)
量子技術研究院 (RIQT)
智齡研究院 (RISA)
潘樂陶慈善基金智慧城市研究院 (SCRI)
潘樂陶慈善基金智慧能源研究院 (RISE)
體育科技研究院 (RISports)
可持續城市發展研究院 (RISUD)
中醫藥創新研究中心 (RCMI)
深空探測研究中心 (RCDSE)
旅遊業數字化轉型研究中心 (RCDTT)
精神健康研究中心 (MHRC)
碳中和資源工程研究中心 (RCRE)
視覺科學研究中心 (RCSV)
未來服裝紡織科技研究中心 (RCTFF)
「InnoHK創新香港研發平台」科研中心
大學研究中心/設施
院系研究中心
堺市

堺市（粵拼：gaai3 si2，さかいし）係日本大阪府中部嘅城，亦係政令指定都市，人口有84萬。
吳紫韻

吳紫韻（英文：Purple Ng，1992年6月25號—）係香港女演員同模特兒，亦係名模Cara G.嘅師妹，2018年開始參與電視節目演出。而家係無綫電視藝員。

簡歷
吳紫韻以前讀嘉諾撒聖瑪利書院，大學讀香港城市大學公共行政學系，嗰陣去過韓國成均館大學同埋高麗大學做交換生讀韓文，之後佢本嚟準備入讀澳洲大學碩士課程，不過因為想發展幕前工作而放棄升學。
2017年，吳紫韻獲邀請參加《Elle》雜誌，Elle Girl 比賽，成功入圍。同年，參演第一套中國大陸網絡電影《道義》。
2018年，吳紫韻參與無綫電視綜藝節目《美女廚房》，做其中一位美女學徒。
2019年，吳紫韻成為TVB娛樂新聞台其中一位女主持。

個人生活
吳紫韻喺2019年到2021年曾經同另一無綫藝員潘梓鋒拍拖，後因感情變差而分手；之後再同鄒兆霆拍拖，到2023年12月分手。2024年10月9號喺半島酒店同圈外富二代結婚。

演出
呢個表唔完整，歡迎加料。
珍饈

珍饈係一種喺某啲文化或地區被視為好吸引、好精緻或者尤其獨特嘅罕見食物。珍饈通常有唔尋常嘅風味同埋比平時食嘅嘢貴。
珍饈因國家、風俗和時代而異。有啲只係適用於某啲文化，例如日本嘅雞泡魚同埋墨西哥嘅螞蟻幼蟲（escamol（英文：escamol）），又或者係特定嘅當地產品，例如牛肝菌，鹿肉同鯷魚。 又例如，喺墨西哥奧亞沙加州食昆蟲嘅傳統同習俗足足有幾個世紀咁耐。 特定食材嘅多寡可能會決定唔同文化嘅珍饈種類。
霍爾斯泰因基爾

霍爾斯泰因基爾（德文：Holstein Kiel）係德國基爾一間職業足球球會，依家踢緊德國甲組足球聯賽‎。
流溪河

流溪河（粵拼：lau4 kai1 ho4）係中國廣東嘅河，亦係珠江水系嘅支流，成條喺廣州境內。全長156km，流域面積2300km²。呢條河喺廣州地區有「母親河」嘅稱呼。喺從化良口鎮部份細村仔又嗌佢做英豪水。

▼　白坭河　▼
呢條河有三個源頭，雖然都喺從化，分別喺良口鎮同呂田鎮入面。其中源頭位有7個咁多：
呂田河：溪頭村、山塘肚、新聯村、樟木頭村、桂峯山
牛欄河：走馬夫、牛角窿
但真正條主流喺溪頭村入面，再搵深啲，源頭位置喺廣州最東邊嘅桂峯山。源頭位開始流出之後各分別向南同西嘅方向流，主源頭先流到獅象村、蓮蔴兩村匯合，再喺白米石南麓匯合後繼續向西流；北源頭先流到287鄉道嘅K38+030路段個路口向南入去約2km地方（東明村入面）匯合後繼續向南流。兩條源頭溪流喺溫塘肚匯合而流入流溪河水庫，再喺流溪河國家森林公園西邊（流溪河水庫西南邊）開始流出，半佬同汾田水匯合。流到黃龍路口之後跟住105國道行，先後經過良口墟、黃龍湖森林公園、碧水灣，去到衛東村近大廣同從莞深兩高速交界東北角附近後兜過從化温泉，到温泉鎮近龍泉路口（105國道嘅K2484+260標記位）後雖然跟住105國道條路線近似樣行，但流向逐漸向西偏離105國道方向行。跟住流入從化城郊同市區地方，經過從化區中心地帶繼續向西南行，先喺14號綫上邊經過，再去到從化文峯塔附近，同龍潭河、小海河匯合後繼續向西南先喺行，跟住經過赤草北、神崗、東方夏灣拿、紫泉近北回歸綫嗰邊過太平場西邊近太平西路轉西南偏西方向，先後經過湴湖、鐘落潭長沙㘵、竹料寮采村，到米崗村後重新轉返西南行，跟住流入人和、先經過北二環同機場兩條高速嘅橋底再入蚌湖村，跟住流入江村，之後喺白雲區石井就快去到廣清高速橋底之前路段轉向西行，最後喺鴉崗西北角同白坭河匯合。

特色
喺流溪河上游同上中游一帶，由於風景比較靚同水流比較清嘅緣故，亦帶旺咗從化一帶嘅旅遊業。例如開發咗流溪河國家森林公園、碧水灣温泉度假村、從化温泉、良口墟楊梅節、黃龍湖森林公園、歡樂佤谷、黃龍帶水庫、世外桃源水上樂園、流溪香雪、溪頭村，亦帶旺咗東方夏灣拿、珠江國際城、逸泉山莊、廣東動漫城同從化市區啲樓盤同經濟業。喺白雲區亦帶旺咗鐘落潭同竹料當地文化。另外，體育產業亦帶動咗廣東激流賽場同廣州馬術場嘅發展。

相
跨過流溪河嘅京廣鐵路江村大橋跨過流溪河嘅京廣鐵路江村大橋 白雲區鐘落潭長沙㘵同北興交界嘅莘田橋東邊附近白雲區鐘落潭長沙㘵同北興交界嘅莘田橋東邊附近 太平場西邊附近太平場西邊附近 流溪河支流——小海河上邊嘅舊小海橋流溪河支流——小海河上邊嘅舊小海橋 流溪河支流——小海河上邊嘅新小海橋流溪河支流——小海河上邊嘅新小海橋 街口大橋街口大橋 流溪河主流（城郊街道附近）流溪河主流（城郊街道附近） 從化温泉附近從化温泉附近 石門公園嘅石門溪流景區，小海河嘅源頭就喺嗰間公園入面。石門公園嘅石門溪流景區，小海河嘅源頭就喺嗰間公園入面。 黃龍帶水庫，汾田水支流嘅必經之地。黃龍帶水庫，汾田水支流嘅必經之地。 白雲區人和秀水村附近白雲區人和秀水村附近
南沙客運港站

南沙客運港站（粵拼：naam4 saa1 haak3 wan6 gong2 zaam6；英文：Nansha Passenger Port Station）係廣州地鐵4號綫嘅車站，2017年12月28號開始營運，位置喺南沙區港前大道南同蒲州路嘅交界。
佢既係廣州地鐵4號綫南邊嘅尾站，又係廣州地鐵4號綫南邊嘅永久終點站。因為4號綫南延段嘅規劃嚟到呢度已經斷咗頭，冇得再繼續延長。由於佢嘅站廳裝飾到似「海上漂郵輪」嘅帶海洋特色風格，所以亦吸引咗好多喺呢個站搭車啲乘客嚟呢個站影相。

樓層
呢個站有三層樓嘅地下室。其中地下一樓係車站嘅設備同公路，地下二樓係緩衝月台，地下三樓係4號綫月台。雖然車站冇休息室，但有廁所同母嬰室。都喺嗮月台範圍西南邊。

站廳
南沙客運港站嘅收費區喺站廳嘅西南、東北兩邊，而免費區喺站廳中間。收費區有扶手電梯同樓梯、專用𨋢往返月台。

月台
呢個站有1個島式月台，喺南沙區南沙街道港前大道南同蒲州路嘅交界地底。
另外，喺4號綫月台東北邊同埋西南邊分別有條交叉渡綫同波口位響度，兩條都係用嚟畀4號綫啲車到咗呢個站東南邊月台清客之後，跟住入去交叉渡綫兩邊或站前返轉頭到西北邊月台上客。

商舖同自助服務
南沙客運港站暫時冇任何商舖同自助服務。

出入口
南沙客運港站冚唪唥嘅出入口A出入口A出入口 B出入口B出入口 C出入口C出入口 D出入口D出入口 E出入口E出入口 F出入口F出入口 G出入口G出入口
呢個站一共有7個出入口，分別係A、B、C同埋D、E、F，G。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。

規劃
呢個站喺2003年份規劃時話入到南沙，但凈話去到沖尾（而家係金洲站）為止。直到2009年重新提出嘅4號綫三期（南延段）規劃入面，最先行黃山魯北邊同東邊嘅進港大道。後嚟第二年嘅地鐵方案話嗰條路線經過嘅地鐵同規劃緊嘅15號綫基本上重疊，加上嗰時為咗配合南沙明珠灣區嘅開發而改成行環市大道到南沙嘅舊鎮嗰邊，而站位定咗喺嗰時將來要開發嘅南沙客運港附近。隨後規劃喺2012年正式落實。

施工
2014年4月21號，車站正式開始喐手起，成為4號綫三期最後一座喐手起嘅車站。
2014年10月22號，車站圍護結構正式起好。
2015年4月8號，呢個站到南橫之間嘅98號風井西邊左綫盾構隧道正式開挖。
2015年5月5號，呢個站到南橫之間嘅98號風井西邊右綫盾構隧道正式開挖。
2015年10月18號，呢個站到南橫之間嘅98號風井東邊嘅大盾構隧道正式開挖。
2015年11月28號，呢個站到南橫之間嘅98號風井西邊右綫盾構隧道順利貫通。
2015年12月2號，呢個站到南橫之間嘅98號風井西邊左綫盾構隧道順利貫通。
2016年6月27號，呢個站到南橫之間嘅98號風井東邊嘅大盾構隧道順利貫通而實現雙綫貫通。
2016年7月25號，車站正式封頂。

通車
從2017年12月28號朝早頭班車開始，由於4號綫南延段正式延長到呢度做總站而正式開放。

利用狀況
呢個站附近都係啲霍英東基金會喺1996年嗰時搞南沙明珠灣啲機構。喺節假日同週末期間，呢個站好多時有旅客喺呢度出站到南沙客運港搭快艇到香港或澳門等地；亦有一大堆旅客揀呢個站去南沙灣景區或蒲州花園呢啲地方。不過喺平時上班時期，車站一般都畀附近啲工作單位或學校啲學生出入為主。

文化裝飾
南沙客運港站嘅站廳郵輪裝飾
南沙客運港站嘅「海鷗」燈具裝飾
呢個站係4號綫嘅其一文化站，亦係2017年12月28號開通營運嗰四條新綫嘅其一帶有嶺南文化主體嘅車站。喺成個站廳同月台位整咗以寶船啟航做主題嘅文化藝術，主要內容係按鄭和下西洋嘅寶船設計，再結合習近平喺2013年提出嘅「一帶一路」政策而打造出海上絲綢之路嘅意境。而柱面裝飾用光亮處理設計，天花板用嘅係類似海鷗嘅燈具設計，瓷磚用嘅係獨特嘅石材設計。
成個車站睇落去，既似喺大海漂郵輪嘅畫，又似夜總會啲包廂噉。所以喺站廳入面嘅郵輪裝飾亦吸引咗好多遊客嚟影相。
舊中區警署

舊中區警署（英文：Central Police Station，又叫中央警署，俗稱大館），曾經係香港警察總部同中區警區警署，喺香港島中環荷李活道。佢嘅功能而家已分別由金鐘軍器廠街警政大樓同埋上環海傍分區警署負責。舊中區警署而家原址列為香港法定古蹟，同域多利監獄組成中區警署建築群，而家活化咗做藝術展覽場地，叫「大館」。

史
舊中區警署建嚮1864年建成，1905年加建。2005年停用之後暫時用嚟開放畀公眾參觀，搞展覽會，以前入場要捐錢，家陣唔使錢。
香港賽馬會之後將中區警署建築群活化成藝術展覽場地，2018年5月29號正式對外開放，新名「大館」係嚟自舊時市民對中區警署嘅俗稱。
北崙河

北崙河，越南喊做滝加龍（越南文：sông Ka Long，「加龍河」）係一條流入北部灣嘅河，發源喺十萬大山，部份河橛着作爲中越邊界。

流域情況
北崙河幹流係八莊河，經板八（左江壯語：八村）向東北流經那把、那生、板蒙、那巴啲埞，喺北崙東南佮由黃關過來噶河向東南流，所以成條河得名北崙河；跟尾向南經那桐，再向東按順序佮支水灘散江、那良江。前者作爲邊界河向東北過中越 Phong Sinh 關口、灘散-Pò Hèn關口再流多約7 km佮落北崙河喺大河西；後者發源自兩條支喺那良北、東北，喺那良鎮北便約2 km喺那樓佮流轉南經那良街西，再南多大概4.5 km入北崙河喺細迭南、越南 Thán Phún 北。由此，北崙河向東南流大概20 km經稔里、越南 Pác Na、Phình Hồ、Lục Phủ 入東興-芒街，喺兩城中心位置分成兩支，一支照舊係邊界河流多9 km向東經羅浮佮羅浮江之後出海；一支向南流穿過芒街市大概8km到海春（越南文：Hải Xuân）出海喺越南境內，出海口面對茶古島玉山（越南文：Ngọc Sơn）。
北崙河幹流長98 km，比降2.53‰，流域面積1187 km2（中國境內830 km2）。年均徑流量16.67×108 m3。

歷史
北崙河曾經喊做安南江（法文：Ngan-nan-Kiang，自官話；越南文：Ngăn nam giang）喺清朝地圖同埋法國人啲早期地圖當中，並作爲邊界河；但法國人攞到交趾支那之後就有地圖畫界線到防城江去（見續議界務專條所涉爭議）。另外喺法國人啲地圖裏頭，「北崙」係記「Pac-Lan」。至於越南名畀條江，來源可能係舊地圖噶加龍（法文：Ka-Long）笪埞，喺灘散-北崙交匯埞北便1.5公里左右啲埞；而交匯埞對岸曾經仲有地名「北市」（法文：Pac-Si）喺越南、係做交易噶重要埞方。另外灘散江上游曾經仲記有一隻「南市」（法文：Nam-Si）喺越南便、戥「北市」照映但細過，埞大概即而今Pò Hèn關口。至於那良、板八，就分別有記成「Na Luong」、「B. Pat」。
何依婷

何依婷（英文：Regina Ho，1994年2月23號—）係香港無綫電視女藝員，2017年度香港小姐競選亞軍，參選前喺香港做金融服務顧問。

選美之前
何依婷喺香港出世，祖籍廣東順德，自細住黃大仙區公共屋邨，小學同中學分別讀浸信會天虹小學同佛教孔仙洲紀念中學。佢喺2012至2016年就讀香港城市大學商學院，主修環球商業系統管理同副修心理學，並且喺2016年7月考到一級榮譽學士學位，畢業之後喺安永會計師樓擔任金融服務顧問。

參加選美
何依婷喺2017年參加該年度嘅香港小姐競選，佢喺報名時表示自己鍾意跳舞、閱讀、運動、旅遊，志向係成為香港小姐同埋出色藝人，透過自己嘅影響力宣揚公益事務同社企等慈善工作。
何依婷喺決賽最後評判投票入面，本嚟佢同另一佳麗雷莊𠒇同票打和，最後由總評判鄭裕玲決定將冠軍頒畀雷莊𠒇，佢就得亞軍。

演藝歷程
何依婷參選完港姐後，入讀2017藝員訓練班，並喺2018年5月簽約做經理人合約藝員，2019年加入主持第六輯《學是學非》而開始畀觀眾留意。之後佢喺2020年劇集《機場特警》角色「李至安」，一出場就坐上楊明大髀，而畀觀眾討論。
路氹沙圈

葡京沙圈响2015年1月10號𢫏旗之後，被稱為「舊沙圈」。自此傳媒漸漸慣咗將呢篇文介紹嗰處叫做「新沙圈」。澳門時事評論員譚志強分析道，路氹金光大道一帶具備形成沙圈街場地嘅條件——天時、地利同人和有齊；視乎嫖客同妓女嘅多寡，當後者有默契認為某處方便佢哋揾客，就會轉移陣地；而由於對操縱賣淫者嘅刑罰極重，好多馬伕嘅做嘢方法亦都改咗；而喺澳門，一個人賣淫並唔犯法；黃同賭兩個行業分唔開，妓女係當地旅遊業嘅重要部分，為賭客提供其他娛樂，長年吸引好多香港男人過大海，令該城長年以嚟都冇衰落。
响夜晚，喺路氹連貫公路附近往往會有多國流鶯聚集；佢哋會自行用普通話及英文同途人洽談，並冇馬伕出面輔助。
响2018年11月23號上晝，司法警察局派咗30人，去路氹金光大道一帶巡查，捉咗16個女裝嘅涉嫌賣淫者——12個大陸女人、3個泰國男人及1個菲律賓男人，其後統統交畀治安警察局接手。
喺路氹新沙圈，發生過撈淫嘅人打拳頭交，及械鬥死人嘅事件。
响2019年5月18號下晝，喺路氹金光大道四季酒店附近，有兩幫雞頭，疑似為咗爭地盤而開刋，4個大陸男人受咗刀傷——1個姓魏嘅瓜咗，兇器係把摺刀，其餘嗰3個都要入廠。到咗2019年5月25號，珠海公安已經喺大陸捉咗4個疑犯，包括姓彭嘅首腦——佢哋都係大陸男人；重有2個疑犯身分鎖定咗，不過仍然未落網。

2020年—伊家
由於武漢肺炎入侵，該處遊客變得稀缺，淫業連帶遭殃。澳門嘅所有賭場，同其他娛樂場所，被政府下令，由2020年2月5號子夜起停業15日。之後又有一浪接一浪嘅防疫政策，令甚為依賴旅遊業同娛樂業嘅娼妓同馬伕，生意大受打擊。
雖然繼續有呢行嘅人開工，但係作風比之前低調得多。

注
本文所用貨幣為澳門圓。
「操控賣淫集團」唔包賣淫者，只計操控者。
正文提及嘅泰國男人同菲律賓男人，可能包括變性人；有傳媒界定其為人妖。
酒矸倘賣無

《酒矸倘賣無》（通常被寫做《酒干倘賣無》）係由羅大佑同侯德健填詞，侯德健作曲，蘇芮演唱。呢首歌收錄喺《搭錯車電影原聲大碟》入面。
歌名其實係閩南話，解作「有冇空嘅酒樽賣？」
衛星賭場

衛星賭場／衛星娛樂場（簡稱：衛星場）乃只適用於澳門賭業嘅術語，指以博彩公司名義登記而開喺非博彩公司嘅物業之內嗰啲賭場。賭牌條款似乎禁止此等做法，然而政府長年冇阻止。
呢種營商模式，原則上一律係博彩公司喺非博彩公司嗰度租個位嚟做自己生意，操作上多數情況係博彩公司將佢哋由政府道租返嚟嘅開賭之權利分租畀非博彩公司。鑒於法律規定，衛星賭場嘅關鍵職員都會掛名於博彩公司，不過指揮及出糧畀佢哋嘅可能係非博彩公司。
家陣一共有廿二間衛星賭場營業——澳博嘅佔十八間），銀娛嘅佔三間，新濠嘅佔一間。响二〇二二年四月，置地娛樂場為殺數最多者。
英皇官方生日

英皇官方壽辰（英文：King's Official Birthday）係英聯邦王國嘅公眾假期，紀念英國國王嘅生辰，但係日子並唔係國王真正嘅生日。當英國國君係女人，呢日就會叫英女皇官方壽辰（Queen's Official Birthday）。喺英國，而家英王壽辰會喺6月第一、第二或者第三個禮拜六。
喺加拿大，愛德華七世同伊利沙伯二世在位期間，英王壽辰同維多利亞日都重叠咗，亦即係加拿大嘅英王壽辰係喺5月而唔係6月， 但係好少人會用 ｢英王壽辰｣ 或者 ｢英女王壽辰｣ 嘅叫法，2023年5月12號，加拿大總督宣佈查理斯三世在位期間兩日繼續重叠。
茅招

出茅招、出術、出蠱惑、超技術，即係喺比賽或大型題目測試入面用唔正當、唔公平嘅方法或陰濕、揦拃手段獲得優勢或者利益。
好多時用茅招會犯規。例如足球界入面嘅踢波插水、賣老抽行為。喺遊戲界入面，PC版遊戲嗌佢做「修改器」；PSP或3DS、PS4、Wii系列產品嗌佢做「金手指」；網遊界嗌佢做「外掛」；舞臺表演界對白時搞嘅臺前出大貓紙對白提水；歌唱大賽入面出現用咪咀或幕後代唱；拍戲時要求拍驚險鏡頭但演員怕死時，搞出電腦特技、剪接、替身演出，俗稱「糊佬嘢」；學生考試唔識答試卷請槍作答等行為。
晒草灣

晒草灣（Sai Tso Wan)，係香港觀塘區一海灣，近茶果嶺同藍田。
晒草灣個名解生晒草嘅海灣，啲人同政府有時會寫成「曬」草灣或者「茜」草灣，但呢兩個都唔係正寫。
晒草灣以前啲村民係打石維生，係「九龍四山」之一。之後亞細亞火油喺度開過火油庫，又做過垃圾堆填區，最後油庫改咗做豪宅麗港城，有商場同麗港公園，晒草灣就咁由工業區變成咗個住宅區。
喺香港日治時期，茜草灣係叫做塵芥灣（塵芥喺日文解做「垃圾」）。
普魯韋西湖歐白三文魚

芬蘭普魯韋西湖歐白三文魚（芬蘭文：Puruveden muikku） 指喺芬蘭普魯韋西湖（芬蘭文：Puruvesi）度捉到嘅歐白三文魚（英文：Coregonus albula）。同第啲三文魚相比，佢嘅色水比較銀灰。
可持續性

可持續性（sustainability）係指「可以持續噉存在」呢種特徵。例如可持續性嘅經濟發展理應唔會對環境造成太大破壞，否則就終有一日會搞到文明嘅崩塌。
弗德里希·尼采

弗德里希·尼采（德文：Friedrich Nietzsche，德文讀音：/ˈfʁiːdʁɪç ˈniːtʃə/，1844年10月15號—1900年8月25號）係個德國存在主義哲學家。
尼采嘅作品涵蓋哲學嘅論戰、詩歌、文化批判同埋小說，當中好鍾意用警句同反諷。佢嘅哲學理念入面，有啲突出嘅元素包括佢對真理嘅激進批判，主張視角主義；對宗教批判同基督教道德嘅系譜學式批判，以及相關嘅主奴道德理論；應對「上帝已死」同埋虛無主義深刻危機嘅美學式肯定生命；講述阿波羅尼亞與狄奧尼索斯嘅力量；仲有將人嘅主體形容為競爭嘅意志嘅表現，呢啲意志統稱為權力意志。佢仲發展咗好有影響力嘅概念，例如超人同埋佢嘅永恆輪迴理論。
到咗後期，佢越嚟越關注個人嘅創造力，點樣可以超越文化同道德嘅規範，去追求新價值同美學健康。佢嘅作品涉及範圍好廣，包括藝術哲學、語文學、歷史哲學、音樂哲學、宗教哲學、悲劇、文化哲學同埋科學哲學，並從希臘悲劇同一啲人物獲得靈感，例如祆教祖師、阿圖爾·叔本華、拉爾夫·華爾多·愛默生、理查·華格納、費奧多爾·杜斯妥也夫斯基同約翰·沃爾夫岡·馮·歌德。
佢死咗之後，尼采嘅妹妹伊麗莎白成為佢手稿嘅管理者同編輯。佢改編咗佢未發表嘅作品，令佢符合自己嘅德國極端民族主義思想，往往同尼采原本嘅意見相違背，甚至令佢嘅觀點變得模糊，特別係佢對反猶太主義同民族主義嘅明確反對。經過佢出版嘅版本，尼采嘅作品同法西斯主義同納粹主義扯上咗關係。不過，20世紀有啲學者如瓦爾特·考夫曼、R. J. 霍林代爾同喬治·巴岱伊，佢哋為尼采辯護，反對呢種解釋，並且好快出版咗經過修訂嘅尼采著作版本。
尼采嘅思想喺60年代重新受人注目，佢嘅理念自此對20世紀同21世紀初期嘅思想家有深遠影響，特別係大陸哲學嘅存在主義、後現代主義同後結構主義流派，亦影響到藝術、文學、音樂、詩歌、政治同埋大眾文化。

閱讀同影響
想知多啲：[[:尼采嘅圖書館]]
尼采最後三年嘅居所，同埋喺威瑪嘅檔案館，保存咗大量尼采嘅手稿
尼采受過專業嘅語文學訓練，對古希臘哲學有深入嘅認識。佢讀過康德、柏拉圖、穆勒、叔本華同斯皮爾，呢啲人成為咗佢哲學嘅主要對手。後來佢又透過庫諾·費舍爾嘅作品，接觸到斯賓諾莎嘅思想，將佢視為自己喺好多方面嘅「先驅」，但又認為佢係「禁慾主義理想」嘅化身。不過，尼采將康德稱為「道德狂熱分子」，柏拉圖「好悶」，穆勒係「笨蛋」，至於斯賓諾莎，佢問：「呢個病懨懨嘅隱士嘅偽裝，暴露咗幾多個人嘅怯懦同脆弱？」 佢都同樣表達咗對英國作家喬治·艾略特嘅輕蔑。
尼采嘅哲學雖然有創新同革命性，但都欠咗好多前人嘅債。喺巴塞爾嗰陣，尼采講授咗幾年關於柏拉圖之前嘅哲學家嘅課程，呢個講座系列嘅文本被形容為佢思想發展嘅「失落環節」。「喺入面，好多概念例如權力意志、永恆輪迴、超人、快樂科學、自我超越等等都得到初步嘅、未命名嘅表述，同埋同特定嘅前柏拉圖哲學家聯繫起來，特別係赫拉克利特，佢成為咗前柏拉圖時期嘅尼采。」 前蘇格拉底思想家赫拉克利特以拒絕「存在」作為宇宙嘅恆常同永恆原則而聞名，佢擁抱「流變」同不斷嘅變化。佢將世界比喻為「孩童嘅遊戲」，標誌住無道德嘅自發性同缺乏明確規則，呢啲都受到尼采嘅讚賞。 由於對赫拉克利特嘅同情，尼采都強烈批評巴門尼德，後者同赫拉克利特相反，將世界視為單一、不變嘅存在。
喺佢嘅《德國哲學中嘅利己主義》一書中，喬治·桑塔耶那聲稱尼采嘅整個哲學都係對叔本華嘅反應。桑塔耶那寫道：「尼采嘅作品係對叔本華嘅修正。生存意志會變成支配意志；基於反思嘅悲觀主義會變成基於勇氣嘅樂觀主義；意志喺沉思中嘅懸置會讓位俾更加生物學嘅智力同品味解釋；最後，喺同情心同禁慾主義（叔本華嘅兩個道德原則）嘅位置上，尼采會建立起不惜一切代價肯定意志同做一個殘酷但美麗強大嘅人嘅責任。呢啲同叔本華嘅分歧涵蓋咗尼采嘅整個哲學。」
尼采嘅「超人」同湯馬斯·卡萊爾嘅「英雄」表面上嘅相似，加上兩個作者嘅修辭風格，令人揣測尼采可能受到佢閱讀卡萊爾作品嘅影響。 G·K·切斯特頓認為「尼采大部分嘅哲學都源自卡萊爾」，但佢都補充話佢哋嘅性格「好大分別」。 露絲·apRoberts指出，卡萊爾喺強調隱喻嘅重要性、宣布上帝之死，以及認識到歌德嘅「放棄」同諾瓦利斯嘅「自我毀滅」係從事哲學嘅先決條件等方面，都早過尼采。apRoberts寫道：「尼采同卡萊爾嘅德文資料來源係一樣嘅，但尼采可能比佢願意承認嘅更加受卡萊爾影響」，並指出「[尼采]好惡意咁強調佢唔認同卡萊爾」。 格拉斯哥大學嘅高級講師Ralph Jessop最近就話，重新評估卡萊爾對尼采嘅影響「早就應該做」。
尼采表示欣賞17世紀法國嘅道德主義者，例如拉羅什富科、拉布魯耶爾同沃文納格，仲有司湯達。 保羅·布爾熱嘅有機主義都影響咗尼采，仲有魯道夫·菲爾紹同阿爾弗雷德·埃斯皮納斯嘅影響。 1867年，尼采喺一封信入面講，佢嘗試透過萊辛、利希滕貝格同叔本華嘅幫助，去改善佢嘅德文寫作風格。可能係利希滕貝格（同保羅·雷）嘅格言式寫作風格，對尼采自己使用格言嘅方式有貢獻。 尼采早期透過弗里德里希·阿爾伯特·朗格認識到達爾文主義。 拉爾夫·沃爾多·愛默生嘅文章對尼采有深遠嘅影響，佢「由始至終都鍾意愛默生」，仲寫過「從未有一本書令我感到如此親切」，並稱佢為「到目前為止呢個世紀最多思想嘅作家」。 伊波利特·泰納影響咗尼采對盧梭同拿破崙嘅睇法。 值得注意嘅係，佢仲讀過夏爾·波特萊爾嘅一啲遺作， 列夫·托爾斯泰嘅《我嘅宗教》、歐內斯特·勒南嘅《耶穌傳》，同費奧多爾·陀思妥耶夫斯基嘅《惡魔》。 尼采稱陀思妥耶夫斯基為「唯一我可以學到嘢嘅心理學家」。 雖然尼采從未提過馬克思·施蒂納，但佢哋思想嘅相似性令少數詮釋者認為兩人之間有聯繫。
1861年，尼采寫咗一篇充滿熱情嘅文章，講佢「最鍾意嘅詩人」弗里德里希·荷爾德林，當時佢基本上已經被人遺忘咗。 佢仲表達咗對斯蒂夫特嘅《Indian Summer》嘅深切讚賞， 還有拜倫嘅《曼弗雷德》同埋馬克·吐溫嘅《湯姆歷險記》。 尼采仲評論過路易斯·賈科里奧翻譯嘅加爾各答版古印度文獻《摩奴法典》，對佢有讚有彈：
佢認為《摩奴法典》「係一部精神上無可比擬、超卓嘅作品」，仲話「整本書都曬住陽光」，佢將呢本書嘅道德觀歸因於「高貴嘅階層，啲哲學家同戰士高於群眾」。 根據大衛·康威所講，尼采唔係提倡階級制度，但係支持《摩奴法典》入面所表達嘅政治排斥。 尼采認為摩奴嘅社會秩序唔係完美，但覺得階級制度嘅整體概念係自然同正確嘅，佢話「階級秩序，等級秩序係生命至高法則嘅一個公式」，係「至高無上嘅自然秩序、規律性」。 根據朱利安·楊嘅說法，尼采認為「大自然，而唔係摩奴，將人分開：有精神性為主嘅人、有肌肉同氣質強大嘅人，仲有第三種人，係無特別優勢嘅普通人」。 佢寫道：「寫一本好似《摩奴法典》咁嘅法典，就係俾一個民族有朝一日成為主人嘅權利，變得完美，——追求至高嘅生活藝術。」
尼采同時都有批評《摩奴法典》。佢寫道：「呢啲規範教咗我哋好多，從中我哋可以見到純粹、原始嘅雅利安人性，我哋學識到『純血統』呢個概念其實唔係一個無害嘅概念。」

名句
佢有一個名句：「上帝死鬼咗。」
「如果你長時間一路望入去深淵，個深淵都會望入去你嗰度。」
「身體係個宏大嘅智能... 兄弟，你嗌佢做『靈魂』嘅嗰個細智能，亦都係你身體嘅一件工具，一件微細嘅工具－而且係你個大智能（身體）嘅玩具。」
—可以睇睇心腦同一論嘅概念。
脫亞論

脫亞論（粵拼：tyut3 aa3 leon6；日文：脱亜論，Datsu-A Ron），又有叫脫亞入歐或者脫亞入美，係喺 1885 年 3 月 16 號（明治維新期間）嘅日本出版嘅一份社論。
呢份社論嘅重點主張，日本應該要喺思想上「脫離亞洲」，成為西方世界嘅一部份：根據呢個觀點，日本可以保留佢哋啲傳統文化，即係例如日文同浮世繪呀噉；但東亞啲傳統思想（例如儒教）太過迂腐封建，而且周邊嘅亞洲國家同地區都似乎唔肯擺脫呢啲思想；基於呢點，日本今後要唔好再同周邊亞洲國家地區（清朝同李氏朝鮮呀噉）往來咁多，尤其係唔好吸收佢哋啲文化同思想，要集中吸收西方世界嘅文化同思想。

摘要
呢篇文章首先指出，「西化嘅風」已經吹到亞洲呢個地方，國家可以選擇順應呢個趨勢，嚐到文明嘅果實，或者被逼失去自己對命運嘅掌控。文章繼續講：「文明好似痲疹咁，仲好過痲疹，因為文明可以帶來利益。」文章認為保守嘅德川幕府阻撓咗呢條通往「文明」同自主權嘅路，認為要推翻幕府，除舊迎新，係必要嘅。咁樣，作者認為日本喺明治維新期間喺精神上已經「脫亞」，因為日本最接近嘅兩個鄰居——中國同朝鮮，睇落並冇接受呢啲改革。除非有先鋒嚟改革呢啲國家，否則佢哋會俾外來勢力侵略同瓜分，好似美國同其他西方強國對亞洲國家推行嘅不平等條約同武力威脅咁。
關鍵段落係咁講嘅：
一旦西方文明之風吹到東方，東方每一棵草、每一棵樹都會隨住西方之風嘅變化。
文明嘅傳播好似痲疹咁。
喺我嘅睇法，呢兩個國家（中國同朝鮮）係唔能夠喺西方文明進攻東方嘅情況下以獨立國家身份生存嘅。
呢個情況同一個正直嘅人住喺一個愚蠢、無法無天、暴行橫行同冇人情味嘅社區冇乜分別。佢嘅行為咁稀有，總係俾佢鄰居嘅醜行掩蓋住。
我哋冇時間等隔離屋開竅，然後一齊為亞洲嘅發展而努力。不如我哋脫離亞洲國家嘅行列，加入西方文明國家嘅陣營。親近壞朋友嘅人都會俾人當做壞人，所以我會將呢啲壞嘅亞洲朋友從我嘅心入面拋棄。

歷史背景
「脫亞論」據講係福澤對韓國未能成功組織有效嘅改革派嘅回應。呢個改革派嘅努力曾經得到福澤嘅支持。佢曾經邀請韓國年輕貴族嚟到佢嘅學校讀書。佢支持咗俞吉濬，呢個係韓國第一個海外留學生，而佢嘅弟子之一金玉均亦曾喺1884年策動甲申政變，但係失敗咗。呢啲失敗推動咗福澤發展佢「脫亞」嘅思想。不過，嗰時對激進韓國人嘅援助，一般唔係為咗令朝鮮半島完全獨立，而係為咗進一步擴大日本喺朝鮮嘅影響力。呢啲舉措最終導致咗福澤支持嘅韓國人同日本帝國軍喺中日甲午戰爭期間喺朝鮮進行嘅權力遊戲。
福澤對戰爭嘅熱情支持，係基於佢對現代化嘅睇法。好似佢政府中好多同僚一樣，福澤最終認為亞洲嘅現代化最好喺槍口之下實現。佢認為中國因為陳舊同毫無變化嘅理念而遭受苦難。喺戰爭期間，中國仍然流行裹足，鴉片使用普遍，而清政府無法抵擋外國侵略。鐵路同稅收都賣咗嚟還債。日本亦受過唔平等條約嘅屈辱，福澤希望通過展示軍事實力嚟改變西方對條約嘅睇法。喺佢希望建立一個強大日本嘅理想入面，福澤將日本周圍嘅亞洲國家視為需要指導嘅潛在障礙。
埃塞俄比亞

埃塞俄比亞（粵拼：oi1 coi3 ngo4 bei2 aa3，阿姆哈拉文：ኢትዮጵያ，拉丁撰寫：ʾĪtyōṗṗyā，英文：Ethiopia），全名埃塞俄比亞聯邦民主共和國（Federal Democratic Republic of Ethiopia），係非洲東部一國，有好長嘅歷史。人嘅祖先響五百幾萬年前喺度住過。近年有時發生飢荒。
1974年至1991年，埃塞俄比亞奉行社會主義，當時由門格斯圖實行獨裁統治，1987年嗰陣，國號叫做「埃塞俄比亞人民民主共和國」。
其實，埃塞俄比亞同肯尼亞、烏干達一樣，係非洲好出名嘅田徑強國，盛產好多出名嘅氣袋（長跑選手），包括阿比比·比基拉、基比斯拉斯、基勒尼沙·貝基利、蒂魯莉殊·迪芭芭等等。

管治機構
埃塞俄比亞聯邦議會嘅下議院，人民代表院嘅內部
埃塞俄比亞係一個具有民族聯邦制特徵嘅共和國。埃塞俄比亞長期以嚟都係一個一黨專政嘅國家。象徵性嘅元首即係總統，由兩院議會選出。行政部門嘅首腦係總理，喺下議院議員總選舉之後召開嘅議會中，由下議院議員中選出。除咗22個席位之外，最多有547名下議院議員（任期5年），係通過小選區直接選舉產生。剩低嘅22個席位分配俾少數民族。最近一次下議院議員選舉喺2021年6月21日舉行（預備選舉喺2021年9月30日舉行）（2021年埃塞俄比亞大選）。上議院嘅議席上限係153個，任期都係5年。上議院議員由州議會選出。
埃塞俄比亞人民革命民主陣線制定嘅埃塞俄比亞1995年憲法（英文版）將民族自決權列為重要原則。具體嚟講，第39條第1項無條件保證國內所有民族都有包括分離獨立喺內嘅自決權，第47條允許設立以民族命名嘅聯邦州。雖然阿姆哈拉語係聯邦政府嘅工作語言，但第5條規定各聯邦州有權決定自己嘅官方語言，第39條第2項規定佢哋有權發展自己嘅文化同保存歷史。
司法系統以聯邦最高法院為首，下面有聯邦高等法院同聯邦初審法院。而州嘅司法機關包括州最高法院（州府）、州高等法院（縣中心）同地區法院（地區），州最高法院可以向聯邦最高法院上訴。由於法官短缺，細規模嘅民事案件（1500比爾以下）有時會喺村莊設立居民法庭。

政黨
根據2021年埃塞俄比亞大選嘅臨時結果，下議院有議席嘅政黨有繁榮黨（執政黨）、阿姆哈拉民族運動（英文版）、埃塞俄比亞社會正義公民（英文版）同蓋德奧人民民主黨呢四個政黨。
自1991年以嚟，由奧羅莫人民民主組織（OPDO）、阿姆哈拉民族民主運動（ANDM）、南埃塞俄比亞人民民主運動（SEPDM）同提格雷人民解放陣線（TPLF）呢四個政黨組成嘅政黨聯盟埃塞俄比亞人民革命民主陣線（EPRDF）一直都係執政黨。埃塞俄比亞嘅政黨可以分為全國性政黨同地方政黨，佢哋通過為每個民族設立聯盟政黨或衛星政黨嚟統治全國。其他主要政黨包括民主正義統一黨（UDJ）、埃塞俄比亞民主統一軍（UEDF）等。

其他
  
12.6%
埃塞俄比亞係一個有八十幾個唔同民族嘅多民族國家。最大嘅族群係奧羅莫人，佔咗34.4%，其次係阿姆哈拉人，佔27.0%。其他主要嘅民族仲有提格雷人、索馬里人、錫達摩人、古拉格族、奧梅托族、阿法爾人、哈迪亞人、加莫人、科法族同孔索人。仲有一啲叫做「貝塔以色列」嘅猶太人，但係佢哋大部分已經喺1980年代到1990年代期間根據以色列嘅「回歸法」移民去咗以色列。
以前建立埃塞俄比亞帝國嘅係阿姆哈拉人，之後埃塞俄比亞政府嘅核心都一直係阿姆哈拉人掌控。但係到咗1991年，門吉斯圖·海爾·馬里亞姆軍事政權倒台之後，政權就轉到打倒門吉斯圖政權嘅埃塞俄比亞人民革命民主陣線手上，而呢個組織嘅核心就係提格雷人。雖然係咁，但係官方語言仲係阿姆哈拉語，而且阿姆哈拉文化到而家都仲係影響緊其他民族。
另外，新政權按照民族劃分咗新嘅州份，仲容許各個民族語言用嚟教學，所以最大民族奧羅莫人嘅勢力就變得更加強大。

其他
  
11.62%
埃塞俄比亞嘅語言主要屬於亞非語系（包括閃語支、奧摩語支同庫施語支），但係都有啲尼羅-撒哈拉語系嘅語言。憲法基於所有語言平等嘅原則冇規定官方語言，但係聯邦政府嘅工作語言係定為阿姆哈拉語。到咗2020年3月，阿法爾語、奧羅莫語、索馬里語同提格雷尼亞語呢四種語言都加入咗做工作語言，等於實際上有五種官方語言。而且每個州都有權力定自己嘅官方語言，除咗阿姆哈拉語、奧羅莫語、索馬里語、提格雷尼亞語同阿法爾語係各個州嘅官方語言之外，仲有錫達莫語、沃萊塔語、古拉格語、哈迪亞語同加莫-戈法-道羅語都有用。
埃塞俄比亞同埃立特里亞同索馬里亞一樣，係黑非洲地區唯一以非歐美系嘅本土語言做共通語同政府工作語言嘅國家。阿姆哈拉語喺全國都用得。呢個係因為佢哋冇受過殖民統治（除咗俾意大利統治咗五年之外），仲有阿姆哈拉語已經用咗好耐做統治語言。不過，因為要花好多時間同精力去翻譯，所以阿姆哈拉語嘅高等教育發展得唔係好好，高等教育要用英文教材，所以中等教育（9年級以上）就要用英文做教學語言。但係，只有精英階層同城市嘅一部分人可以讀到9年級以上（即係初中三年級、高中同大學），所以喺農村同地方，英文基本上都唔通用，可以見到埃塞俄比亞冇受到其他黑非洲國家咁樣嘅歐美語言支配。

其他
  
0.6%
根據2007年嘅人口普查，基督徒最多，佔62.8%，然後係穆斯林，佔33.9%，泛靈論信徒佔2.6%。喺基督教入面，大部分都係埃塞俄比亞正教會嘅信徒，但係有啲資料話穆斯林嘅人數比埃塞俄比亞正教會嘅信徒更加多。仲有啲信猶太教嘅人（貝塔以色列），但係佢哋大部分都已經移民去咗以色列。
基督教由阿克蘇姆王國時代開始就係主要嘅宗教。喺帝國時期，埃塞俄比亞正教係國教，但係聯邦憲法第11條規定咗政教分離，禁止設立國教。不過要講，就算喺帝國時期，都有啲皇室成員信伊斯蘭教，好似伊亞蘇五世咁，所以唔係所有國民都係基督徒。

婚姻
大部分女性結咗婚都唔會改姓（夫妻分姓）。

教育
埃塞俄比亞嘅教育制度包括八年小學教育、四年中學教育同高等教育。冇強制教育，而且小學同中學嘅入學率都好低。仲有，地區之間嘅差距（特別係阿法爾州同索馬里州嘅識字率特別低）同男女之間嘅差距（仲有擴大嘅趨勢）都好大，冇辦法平等咁接受優質教育。所有州份都缺乏教師。小學教育用阿姆哈拉語或者當地語言，但係中學教育就要用英文。到2017年，識字率係51.8%。
有名嘅大學有亞的斯亞貝巴大學。

衞生
埃塞俄比亞喺低收入國家之中，衞生行政方面算係一個模範。1997年，埃塞俄比亞人嘅平均壽命係50歲，但到咗2009年就去到60幾歲，2014年更加去到64歲。嬰幼兒死亡率都大幅降低，同印度差唔多水平。有分析話呢啲成果係因為後來做咗世界衞生組織總幹事嘅譚德塞嘅領導，喺農村地區整咗好多衞生基礎設施。

行政區劃
睇Template:埃塞俄比亞政區。
格拉茨

格拉茨（德文：Graz）係奧地利第二大城，人口28萬，同時係克恩頓州首府。
維基同享有多媒體嘅嘢：格拉茨
Honey Bees

Honey Bees係香港少女組合，2011年創辦，初頭有5位成員，之後有好多次改動，而家有10位成員。
MORII GIRLS

MORII GIRLS，係香港女子組合，2022年8月成立，初頭由9個女子組成，後尾加到10個，主要喺Youtube拍下跳舞MV，暫未有派台歌。
王汛文

王汛文（英文：Candice Wong，2001年7月21號—）係2024年度香港小姐競選嘅友誼小姐兼十強佳麗，參選前係做行政助理。

簡歷
王汛文於2001年7月21號喺香港出世。小學和中學就讀於聖瑪加利男女英文中小學（中文：聖瑪加利男女英文中小學），大學就讀於亞伯達大學經濟系，後曾任行政助理。2024年，王汛文參選《2024香港小姐競選》並入圍十五強，後於9月4號在佳麗互選下獲頒「友誼小姐」獎項，並於9月15號舉行的決賽晉身十強。
2024年10月，王汛文加入《東張西望》外景主持行列
夜行動物

夜行動物係指日頭睏覺、夜晚活動嘅動物物種，通常會有比較靈敏嘅視覺、聽覺同嗅覺。
黃雪燁

黃雪燁（英文：Wong Suet Ip，1993年10月8號—），藝名Bonbon Suet，係香港女歌手同演員，2023年出道。

簡歷
黃雪燁喺廣東出世，五歲嗰陣同屋企人到咗香港定居。佢喺香港演藝學院戲劇學院讀戲劇課程，2016年畢業。同年佢喺謝安琪《山林道》嘅MV演出而開始出名。佢亦幫過一啲ViuTV節目唱主題曲，包括《歐遊全細界》、《阿美利堅無肉飯堂》、《非常食客》等。
瑞士潮什麼

《瑞士潮什麼》（英文：Hipster Tour - Switzerland）係香港無綫電視嘅遊埠節目，由梁芷珮做主持，亦係佢嘅「潮什麼系列」第16輯作品，喺香港時間2024年10月14號到10月18號禮拜一到五22:30到23:05喺翡翠台播。呢個節目會介紹瑞士嘅新潮嘢。
司馬睿

晉元帝司馬睿（276年—323年1月），字景文，係東晉立國皇帝。
佢係晉朝皇室成員。喺八王之亂之間曾經參與過戰鬥，但因為能力唔夠，所以再無被起用，喺江南生活，結交唔少江南當地人。西晉滅亡之後，喺江南一班世家大族支持底下，司馬睿就喺318年登基做皇帝，建都建康，統治江南一帶。
之但係司馬睿本身並無實權，晉朝實際係由世家大族王導同王敦話事。司馬睿本來有意削弱王家權力，結果王敦喺322年作反，攻入建康。司馬睿亦因為咁憂鬱而死。

生平
佢原先係琅邪王。
318年，喺知道晉愍帝已經遇害之後，司馬睿喺江南登基做東晉第一位皇帝，就係晉元帝。
祖逖想收復北方失地，晉元帝畀好少支援畀佢，但係祖逖都收復番黃河以南好多地。祖逖喺321年病死之後，後趙又攻佔番好多地方。
323年1月，晉元帝過身，由太子司馬紹繼位，就係晉明帝。
冇腳字

冇腳字（英文：sans serif；書面語叫無襯綫字體），中文又叫黑體，喺排版同平面設計，泛指冇 ｢腳｣（同其他類似嘅修飾性筆劃）但係又唔係扮手寫字嘅字體；大概喺1816年左右喺西方印刷界出現。
冇腳字有時都會有少量嘅腳，例如用來分開冇腳嘅話就會完全分唔出嘅字（例如大楷 I、細楷 l 同數字 1）:71。
斜嘅冇腳字通常都唔會係正宗嘅意大利體，而係斜向字。

特別用途
喺無障礙設計，好多情況都會用到冇腳字。例如，可能會有規定，尋路系統上面用冇腳字。畀盲人摸嘅凸字（raised text）亦都會係冇腳字，因為有腳字用手摸會難摸:74。

名
冇腳字喺中文又叫 ｢黑體｣，係因為早期嘅冇腳字好似古黑體咁黑；以前英文亦曾經 ｢好多時｣ 叫 ｢gothic｣（即係哥德體，亦即係同古黑體撞名），日文亦承傳着 ｢哥德體｣（ゴシック体‎）嘅叫法，反而喺英文圈， ｢gothic｣ 嘅叫法已經幾乎失傳。英文而今通常叫 ｢sans serif｣，睇落似法文，其實係英文；｢sans serif｣ 嘅叫法相傳係 William Caslon 喺1816年作嘅，而 serif 亦唔係法文，而係荷蘭文嘅借詞，原文 schreef，幼綫咁解；法文叫法其實係 ｢caractères sans empattements｣、｢linéale｣ 或者 ｢bâton｣。
意大利體

意大利體係一類文字設計、印刷同西方書法都用嘅字體，十五世紀文藝復興期間喺意大利發明，本來係指一種特定嘅手寫書體，西方發明活字印刷之後成為印刷字形，喺設計同印刷泛指以手寫潦草字作為基礎嘅字形（但係睇落唔似潦草）。拉丁字母嘅意大利體，因為書寫方向嘅關係，通常都會帶少少向右傾斜，所以中文又叫做斜體。
但係喺設計同印刷，英文所講嘅意大利體其實並唔係指傾斜，而係指 ｢行氣｣（flow）或者指 ｢有潦草嘅形式｣（cursive），即係話正宗嘅意大利體（true italics）其實係規範化咗嘅潦草。所以現實上意大利體只要仲有行氣，可以唔傾斜，甚至向左傾斜。
喺現代嘅電腦，可以將一般字體（甚至包括唐字）夾硬整斜去模擬斜體，可以話係假斜體。喺英文呢種假斜體叫做 sloped roman，又或者 oblique 或者 slanted type（意思係 ｢斜體｣）。
印刷用嘅意大利體初期並冇大楷，淨係有細楷，初期亦都唔會一段字無端端一兩個字係意大利體，一定係成段，類似中文楷書嘅用法。喺一段文用意大利體表示着重某個字，係十六世紀嘅發明。
初期嘅意大利體，對書法家係一種慳時間嘅工具，而對印刷商就係慳位。但係現代用來做着重嘅印刷用意大利體通常都唔會慳位，亦都唔易睇，因為唔易睇先會逼你睇到個字有唔同，但係咁亦都導致而今嘅無障礙指引好多時都誤以為凡係意大利體都唔易睇。
粗體

粗體字（英文：boldface），又叫黑體字，喺印刷同平面設計，係指筆劃粗過標準字嘅字款；喺歐洲嘅排版傳統，最早嘅粗體字其實就係古黑體，而羅馬體就本來冇粗體，直到19世紀先發明:55，喺排版嘅角度被認為係次要過次要變體，冇必要唔應該用:54–56。
喺一段標準粗幼嘅文章用粗體字，會有 ｢大聲嗌｣ 嘅效果:56，亦即係一望就知有嘢強調咗出嚟，唔使慢慢搵，呢種 ｢主動式強調｣[暫譯] 嘅特性令佢好多時都用嚟排標題。
喺網頁設計，粗體（bold）通常係指筆劃粗幼值（font-weight）係 700。

文字模式嘅粗體
所謂 ANSI 碼（以前喺批次檔常見，喺類Unix系統嘅文字用家介面仲有用）當中有一個碼可以用嚟指定 ｢粗體｣（bold），但係文字幕同終端機其實通常都冇粗體；喺呢類環境之下，｢粗體｣ 其實係指以增強光度嘅方法達致主動式強調嘅效果。
斜向字

斜向字（英文：oblique，又叫 slanted type 或者 sloped roman），又叫偽斜體、假斜體，喺排版同平面設計，係泛指字身傾斜，但係冇行氣（flow）嘅字體，通常係向右傾斜。字型設計講嘅 ｢行氣｣ 係指透過有遞移性[暫譯]（transitive）嘅腳等等筆劃上嘅修飾，做出字符之間有連續性同有動感嘅視覺錯覺；斜向字因為冇做呢種修飾，排出來嘅字唔會有呢種視覺上嘅連續性。呢種字體款式喺1930年代出現。
中文入面 ｢斜體｣ 嘅含意一直搞唔清楚，好多時意大利體同斜向字當係一樣嘢，中文字款嘅斜體亦通常係斜向字。
一般文書處理器同網頁瀏覽器喺揀咗嘅字型冇意大利體嘅情況下，如果要求用斜體，就會用算法將字身傾斜而做出斜向字頂檔，但係專業設計嘅字型，即使係斜向字，其實亦都有人手執過。
戰略與國際研究中心

戰略與國際研究中心（英文：Center for Strategic and International Studies；CSIS）係一個總部喺華盛頓特區嘅智庫，亦都係美國跨黨派嘅外交政策智庫。 由1962年創立，直到1987年，佢係喬治城大學嘅附屬機構，最初叫做喬治城大學戰略同國際研究中心。呢個中心對世界各地嘅政治、經濟同安全問題進行政策研究同埋戰略分析，重點係國際關係、貿易、技術、金融、能源同地緣戰略嘅問題。
根據佢哋嘅網站，自從創立以嚟， CSIS 「一直致力於尋找方法去維持美國作為世界上善良嘅力量嘅突出地位同繁榮」（CSIS has been dedicated to finding ways to sustain American prominence and prosperity as a force for good in the world）。 CSIS 正式係一個跨黨派智庫，佢哋有學者代表政治領域嘅唔同觀點。佢以邀請美國國會同行政部門嘅知名外交政策同公共服務官員而聞名，包括同民主黨或者共和黨有關係嘅人，同埋唔同政治背景嘅外國官員。佢被美國新聞與世界報導（U.S. News & World Report）標籤為「中央主義」（centrist）智庫。
呢個中心會舉辦政治家論壇（Statesmen's Forum），俾兩黨同埋國際領袖，發表佢哋嘅意見。過去嘅演講嘉賓包括聯合國秘書長潘基文同國家安全顧問湯多尼隆（Thomas Donilon）。  中心亦都會進行 CSIS-Schieffer 學校對話，呢個係由 CBS 新聞嘅 Bob Schieffer 主持嘅一系列多重討論，同埋全球安全論壇，當中包括前國防部長 Chuck Hagel 等國防部官員嘅主題演講。
假天花

假天花係喺原先天花板下低再加一層天花板，主要用是嚟收埋燈槽同冷氣槽，睇落企理啲，多數用喺寫字樓度。
劉裕

劉裕（363年4月16號—422年6月26號），係劉宋開國皇帝。佢本來係東晉武將，曾經成功打輸想篡位嘅權臣桓玄，最後佢喺東晉元熙二年（420年）輪到佢自己廢晉恭帝篡位，起國號「宋」，史稱「劉宋」，改元永初，後世叫佢做宋武帝，正式開始咗南北朝時期。
永初三年（422年），劉裕病咗，五月病重嘅時候遺命司空徐羨之、尚書僕射傅亮、領軍將軍謝晦同護軍將軍檀道濟四人做顧命大臣，輔助太子劉義符。劉裕喺五月癸亥日（6月26號）死咗，享年六十歲。廟號高祖，諡做武皇帝，葬喺初寧陵（今日嘅江蘇南京紫金山）。
2024年至2025年意大利甲組足球聯賽

2024年至2025年意大利甲組足球聯賽（英文：2024–25 Serie A）係第93屆意大利甲組足球聯賽賽事。今屆意甲聯賽喺2024年8月17號開鑼。

參賽隊伍
2024–25年意大利甲組足球聯賽參賽隊伍共有20支。

積分榜
最後更新：2024年10月6號。 資料來源：Serie A排名規則：1＞積分；2＞如果賽季結束排名第1名同第2名，或者排名第17名同18名嘅球隊積分持平，將會喺中立地點舉行附加賽決勝局，以確定最終奪冠嘅球隊或者降級嘅球隊；3＞相互對戰積分（相關比賽完成前先畀淨勝球）；4＞相互對戰淨勝球（相關比賽完成前先畀淨勝球）；5＞淨勝球；6＞入球數
路德會西門英才中學

路德會西門英才中學（英文：Gertrude Simon Lutheran College ）簡稱西英，係香港新界元朗區嘅一所男女校文法中學，校舍位於新界元朗公園北路，鄰近元朗公園同埋元朗大球場。現任校長係親中派嘅簡加言。
蘇家欣

蘇家欣（英文：Brianna So，1994年5月8號—），暱稱 Bee，係香港女歌手，2020年出道，同年憑參加ViuTV真人騷選秀節目《全民造星III》而出名。

簡歷
蘇家欣加入樂壇之前做過4年幼稚園教師，亦有唔少街頭演唱經驗，2020年簽約尚品娛樂做旗下歌手，頭一首派台歌係《一人行》。
同年下半年，蘇家欣參加ViuTV真人騷選秀節目《全民造星III》順利入圍，個樣畀傳媒話似任家萱（Selina）、麥美恩同菊梓喬嘅混合體，比賽初段更畀節目導師林二汶讚揚「擺喺度都紅」。不過佢喺40強資格賽入面，表現未獲林二汶認同，結果畀林二汶親手選擇淘汰。
2021年參加《全民造星IV》，第一輪96強止步。
朱智賢

朱智賢（Ashley Chu，1986年6月24號—）係香港女藝人，曾經係無綫電視藝員，主要工作係做無綫娛樂新聞台女主播（中文：TVB娛樂新聞台），亦有拍過其他節目，譬如遊埠節目《3日2夜》。佢個樣似歌手陳僖儀。

生平
朱智賢讀過迦密唐賓南紀念中學（中文：迦密唐賓南紀念中學）、屋崙大學同香港科技大學，主修化學，之後做空中小姐。佢曾報名參加2012年度香港小姐競選（中文：2012年度香港小姐競選），入唔到圍，2013年再試，成功入圍20強，最後攞「最具健康美態獎」。佢之後加入咗無綫電視，被安排娛樂新聞台女主播（中文：TVB娛樂新聞台）工作。2023年佢離開無綫電視。

演出作品
呢個表唔完整，歡迎加料。
帕爾馬足球會

帕爾馬足球會（英文：Parma Calcio 1913）係意大利巴馬一間職業足球球會，依家踢緊意大利甲組足球聯賽。
超人佳亞

《超人佳亞》（日文：ウルトラマンガイア、英文：Ultraman Gaia）係圓谷製作同每日放送製作嘅特攝劇集，係《鹹蛋超人》系列第14作，1998年9月5號到1999年8月28號期間喺日本新聞網（中文：日本新聞網 (TBS)）逢星期六18:30播放，合共51集。標語為「係正義嘅盟友，定係魔鬼嘅使者？（正義の味方か、悪魔の使者か。）」。香港無綫電視翡翠台喺2001年6月23號至2002年初播放。

主題曲
片頭
「ウルトラマンガイア!」
作詞：康珍化，作曲：松原美紀（中文：松原美紀），編曲：大門一也（日文：大門一也），主唱：田中昌之（日文：田中昌之）、大門一也
片頭畫面因應劇情發展有三種唔同版本——第1–26集係亞古魯同佳亞，第27–40集係佳亞V2，第41–51集係佳亞V2與亞古魯V2。
《超人佳亞》（香港無綫電視版本）
作詞：張浩，作曲：Tong Kong，編曲：吳國恩（中文：吳國恩），主唱：陳冠希
片尾
「Lovin' You Lovin' Me」（第1–26集）
作詞：渡邊夏美（日文：渡辺なつみ），作曲、編曲：河合靖夫（日文：パッパラー河合），主唱：B.B.WAVES（日文：B.B.WAVES）
「Beat on Dream on」（第27–51集）
作詞：小室光子（日文：小室みつ子），作曲：井上大輔（日文：井上大輔），編曲：須藤賢一（日文：須藤賢一），主唱：菊田知彦（日文：菊田知彦）
插曲
「LOVE IS ALIVE」（第10話）
作詞：青木久美子，作曲・編曲：佐橋俊彦，主唱：須藤仁美（日文：須藤ひとみ）
「ガイア ノ チカラ」（第27、30、34、35話）
作詞：青木久美子，作曲：小杉保夫，編曲：大門一也，主唱：田中昌之、大門一也
「青い狼」
作詞：小室光子，作曲：井上大輔，編曲：須藤賢一，主唱：菊田知彦

出面連結
〈《超人佳亞》官方網站〉。CBC。原先內容歸檔喺2016-10-31。喺2018-02-04搵到。
Wayback Machine嘅ULTRAMAN GAIA HOME PAGE（播放時MBS官方網站）
Wayback Machine嘅ULTRAMAN WORLD（讀賣廣告社官方網站）
合音

合音係指有一啲字因為常用，成日讀快咗，結果久而久之，就變成咗一個新嘅字，有啲學者叫爾種音節嘅縮減做合音，例如文言文嘅 ｢之於｣ 會變 ｢諸｣，或者有學者認為粵語嘅 ｢尋日｣ 係 ｢昨暝日｣ 讀快咗，或者 ｢聽日｣ 係 ｢天光日｣ 讀快咗:63–65。
呢種現象，亦可以發生喺書寫層面。
貪多個夜晚

《貪多個夜晚》係香港歌手陳雅倫嘅第1張唱片，喺1994年1月推出。
饒宗頤

饒宗頤，GBM（粵拼：jiu4 zung1 ji4，英文：Jao Tsung-I，1917年8月9號—2018年2月6號），字固庵，號選堂（syun2 tong4），係中國當代國學大師，同另一個國學大師季羨林合稱「南饒北季」，亦同郭鼎堂、羅雪堂、王觀堂、董彥堂並稱「甲骨學五堂」。
饒宗頤係廣東梅縣人，廣東潮州潮安出世，喺汕頭大，後來移居香港，做埋香港永久居民。
我推的野男LIVE！

《我推的野男LIVE！》（英文：Mr. Wild Live!）係香港電視廣播有限公司嘅直播真人騷節目，由胡蓓蔚、支嚳儀（除5-8集外）、陳欣妍（代班主持，5-8集）、火火同陸浩明主持，由22位大隻佬去競逐「最有魅力大隻佬」，並由觀眾去投選名次。節目由2024年8月12號到10月15號逢禮拜一晚21:30－22:30及禮拜二晚21:35－22:30喺TVB Plus現場直播，總共20集。

節目調動
2024年9月30號：由於直播《國慶75周年新生代千人合唱賀國慶》直播超時到至22:00完，第15集延後到22:10－23:10直播。